Omnibus præsentes litteras inspecturis, Magister Theobaldus Clericus Curiæ Archiepiscopalis Senonensis in Domino salutem. Notum facimus quòd in nostra præsentia constituta Laura de sancto Martino relicta Petri de Pacis vidua, mater Guillelmi de sancto Martino super Orosam Domicelli compositionem,  quitationem factam à dicto Domicello fratri Henrico Priori de Monasterio Englanno nomine ipsius Prioratus super nemoribus de Monasterio Englanno laudauit, voluit,  concessit expressê,  eidem Priori nomine Prioratus sui quitauit quidquid iuris habebat, vel habere poterat in nemoribus antedictis, provt in litteris sigillo nobilis viri Petri de Roceio militis Balliui Niuernensis sigillatis,  super hoc confectis, continetur, vt dicebat dicta Laura. Promittens ipsa Laura per fidem suam in manu nostra præstitam, quòd contra prædicta, vel aliquid de prædictis per se, vel per alium non veniet in futurum supponens se, quantum ad hoc, iurisdictioni Curiæ nostræ vbicunque maneat, vel existat. Datum anno Domini millesimo ducentesimo sexagesimo-septimo, mense Ianuario.